[{"text_idx": "#000002", "text": "Dewch i Goginio gyda\u2019ch Plentyn"}, {"text_idx": "#000006", "text": "Mae Dewch i Goginio gyda\u2019ch Plentyn yn gwrs coginio ymarferol a gyflwynir mewn lleoliadau Ysgolion Cynradd. Nod y cwrs hwn yw gwella gwybodaeth a sgiliau er mwyn galluogi rhieni, neiniau a theidiau, gofalwyr, a phlant 4-5 oed i fwyta\u2019n dda ac i baratoi prydau iach gartref. Mae\u2019n annog plant i gymryd rhan yn y gwaith o baratoi prydau teuluol ac i roi cynnig ar fwydydd newydd. Mae thema i bob sesiwn ar y cwrs, gan ddechrau gyda stori ac yna cyfres o weithgareddau hwyliog a difyr i blant a rhieni."}, {"text_idx": "#000007", "text": "Mae\u2019n addas ar gyfer rhieni, neiniau a theidiau, a\u2019r rhai sy\u2019n gofalu am blant 4-5 oed sy\u2019n awyddus i wella eu sgiliau coginio hwy a\u2019r plant, ac iddynt ddysgu mwy am faeth. Gall oedolion sy\u2019n cymryd rhan ddewis cwblhau achrediad Dewch i Goginio ac ennill 3 credyd ar Lefel 1."}, {"text_idx": "#000008", "text": "Wedi\u2019i achredu gan Agored Cymru ar Lefel 1, mae\u2019r cwrs hwn yn cynnwys sesiwn 3 awr bob wythnos am 6 wythnos, ond gellir ystyried fformatau amgen."}, {"text_idx": "#000009", "text": "Bydd y cyfranogwyr yn dewis pa ryseitiau yr hoffent eu paratoi fel grw\u0302p, ac yn trafod pa wybodaeth a sgiliau yr hoffent eu datblygu."}, {"text_idx": "#000010", "text": "Mae gweithgareddau\u2019r cwrs wedi\u2019u cynllunio i annog plant i fod yn agored i roi cynnig ar fwydydd newydd ac i adeiladu eu gwybodaeth am ddiogelwch bwyd, am ffrwythau a llysiau, ac am fwydydd sydd a\u0302 llawer o siwgr. Gwneir cysylltiadau a\u0302 chwricwlwm yr ysgol ar gyfer yr ystod oedran hon."}, {"text_idx": "#000011", "text": "Ar gyfer achredu, bydd y rhai sy\u2019n cymryd rhan yn cwblhau portffolio o daflenni gwaith. Mae\u2019r rhain yn darparu tystiolaeth bod negeseuon maeth wedi\u2019u deall a bod amcanion dysgu\u2019r cwrs wedi\u2019u cyflawni."}, {"text_idx": "#000013", "text": "Ar o\u0302l cwblhau Sesiwn Hyfforddi Hwyluswyr, a ddarperir gan Di\u0302m Deieteg Iechyd y Cyhoedd, bydd yr hwyluswyr newydd yn derbyn pecyn cymorth i gefnogi eu gwaith. Mae\u2019r pecyn yn cynnwys llawlyfr hwylusydd, llyfrau coginio A5 ac adnodd siart A3."}, {"text_idx": "#000016", "text": "Gweithgaredd Egni\u0308ol a gynhelir mewn partneriaeth a\u0302 gwasanaethau hamdden Aura"}, {"text_idx": "#000018", "text": "Mae\u2019r cwrs wedi cael ymateb hynod gadarnhaol gan rieni sydd wedi cymryd rhan."}, {"text_idx": "#000019", "text": "\u201cMae\u2019r cwrs hwn wedi helpu i mi sylweddoli i faint o siwgr rydyn ni\u2019n ei fwyta bob dydd. Mae\u2019r gemau dyfalu faint o siwgr wir wedi gyrru\u2019r hoelen i\u2019w lle.\u2019"}, {"text_idx": "#000020", "text": "\u2018Rwy\u2019n fwy gofalus yn y siopau ac wedi dechrau prynu grawnfwydydd iach...Rydw i hefyd wedi dysgu am faint prydau, ac mae hynny wedi fy helpu i roi\u2019r bwydydd gorau i\u2019m teulu pan fyddwn yn cael ein prydau. Mae\u2019r cwrs hwn yn bendant wedi helpu i newid fy meddwl.\u2019"}, {"text_idx": "#000021", "text": "\u201cMae coginio a dysgu gyda fy mab wedi bod yn gyfle gwych, ac rwy\u2019n gwybod cymaint y mae yntau wedi mwynhau\u2019r cwrs hwn hefyd. Rydym bellach yn cymryd mwy o amser i goginio gyda\u2019n gilydd, ac mae\u2019n haws o lawer i mi egluro am fwydydd \u2018iach\u2019 a bwydydd sydd \u2018ddim mor iach\u2019. Mae wedi ennyn ei ddiddordeb e hefyd, ac mae\u2019n gofyn mwy o gwestiynau e.e. Ydy\u2019r bwyd hwn yn dda i mi? Oes yna lawer o siwgr yn hwn?... Ac ar ben hynny, mae gen i gyfaill coginio bach yn y gegin!\u2019"}]